PATVIRTINTA:

Vilniaus lopšelio-darželio ,,Giraitė‘‘

Direktoriaus 2021-10-25 d.

Įsakymu Nr. V- 80

**Kai vėjas pakyla ir lyja lietus**

**Kai rudenio lapai jau suka ratus**

**Liūdėti neleis tau žibinto šviesa**

**Jauki ir šilta kaip namų šiluma.**

**IKIMOKYKLINIO IR PRIEŠMOKYKLINIO UGDYMO VAIKŲ, TĖVŲ IR PEDAGOGŲ**

**KŪRYBINIŲ DARBŲ IŠ ANTRINIŲ ŽALIAVŲ IR GAMTINĖS MEDŽIAGOS**

**PARODOS *„ŽIBINTO ŠVIESA-ŠVIESELĖ ŠILTA “ (I etapas)***

**NUOSTATAI**

**I SKYRIUS**

 **BENDROSIOS NUOSTATOS**

1. Vilniaus lopšelio-darželio „Giraitė“ ikimokyklinio ir priešmokyklinio ugdymo vaikų kūrybinių darbų iš antrinių žaliavų ir gamtinės medžiagos parodos *„Žibinto šviesa-švieselė šilta“.* (toliau – paroda) nuostatai reglamentuoja parodos tikslą, uždavinius, dalyvius, organizavimo ir vykdymo tvarką.
2. Parodą organizuoja Vilniaus lopšelis-darželis „Giraitė“. Parodos organizatorė direktorė Tatjana Losikienė, koordinatorė: direktoriaus pavaduotoja ugdymui Regina Pudževienė.
3. Parodos nuostatai skelbiami darželio puslapyje.

**II SKYRIUS**

**PARODOS TIKSLAS IR UŽDAVINIAI**

1. Tikslas – skatinti vaikus, bendradarbiaujant kartu su pedagogais ir šeimos nariais, naudojant antrines žaliavas, gamtinę medžiagą ir menines priemones kurti, konstruoti žibintus.
2. Uždaviniai:
	1. Skatinti antrinių žaliavų ir gamtinės medžiagos panaudojimą kūrybiniams sumanymams.
	2. Lavinti vaikų saviraišką, meninius gebėjimus, kūrybiškumą ir fantaziją.
	3. Stiprinti mokytojų, ugdytinių ir tėvelių bendravimą ir bendradarbiavimą.

**III SKYRIUS**

**DALYVIAI**

1. Parodoje kviečiami dalyvauti įstaigos pedagogai, ugdytiniai, jų tėvai.

**IV. SKYRIUS**

**PARODOS ORGANIZAVIMO TVARKA**

1. Parodos dalyviai kuria žibintus iš antrinių žaliavų ir gamtinės medžiagos.
2. Darbai gali būti papuošti kitomis meninėmis priemonėmis.
3. Darbai turi būti atsparus oro sąlygoms, nes bus eksponuojami lauke ir panaudojami „Nykštukų eisenoje“.
4. Žibintas turi turėti rankeną, kad galima būtų jį nešioti, viduje turi būti dirbtinė žvakė arba LED lemputės.
5. Darbai turi atitikti parodos nuostatus.
6. Paroda organizuojama nuo 2021 m. lapkričio 3 d. iki lapkričio 29 d.

**V. SKYRIUS**

**DALYVIŲ APDOVANOJIMAS**

1. Visi parodos dalyviai bus pakviesti į parodos uždarymą ir į „Nykštukų eiseną su žibintais“.

**VI. SKYRIUS**

**BAIGIAMOSIOS NUOSTATOS**

1. Pateikdamas žibintą parodai, autorius tampa parodos dalyviu bei sutinka, kad parodai pateikti darbai gali būti neatlygintai ir be apribojimų naudojami parodos sklaidos tikslais.
2. Kilus klausimams kreiptis tel. 852440015, el. paštu l.d.giraite@gmail.com